pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการส่งเสริมสังคมแห่งการเรียนรู้และคุณภาพเยาวชน (สสค.) ครั้งที่ 1/2561
วันพฤหัสบดีที่ 29 มีนาคม 2561
รอง นรม.พล.อ.อ.ประจินฯ เป็นประธานการประชุมคณะกรรมการส่งเสริมสังคมแห่งการเรียนรู้และคุณภาพเยาวชน (สสค.) ครั้งที่ 1/2561
ที่ประชุม สสค. มีมติเห็นชอบการลดความเหลื่อมล้ําในการศึกษา พร้อมกําหนดร่างพระราชบัญญัติกองทุนเพื่อความเสมอภาคทางการศึกษาเพื่อเด็กและเยาวชน
วันนี้ (29 มี.ค. 61) เวลา 13.30 น.ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการส่งเสริมสังคมแห่งการเรียนรู้และคุณภาพเยาวชน ครั้งที่ 1/2561 สรุปสาระการประชุมดังนี้
ที่ประชุมรับทราบ การรายงานความคืบหน้าการจัดตั้งองค์กรของคณะกรรมการส่งเสริมสังคมแห่งการเรียนรู้และคุณภาพเยาวชน (สสค.) ซึ่งขณะนี้คณะกรรมาธิการฯ พิจารณาแล้วเสร็จ จากนั้นส่งสภานิติบัญญัติแห่งชาติ เพื่อพิจารณาต่อไป
ที่ประชุมรับทราบ การรายงานความคืบหน้าร่างพระราชบัญญัติกองทุนเพื่อความเสมอภาคทางการศึกษา พ.ศ. ... ซึ่งเป้าหมายการดําเนินการของกองทุนฯ ภายใน 10 ปีข้างหน้า ดังนี้ 1. เด็กเล็กในครอบครัวยากจนได้รับการดูแล กระตุ้นและส่งเสริมพัฒนาการ 2. ขจัดปัญหาเด็กเยาวชนนอกระบบการศึกษา (เด็กเยาวชนอายุ 3-18 ปี จํานวนกว่า 670,000 คน) 3. ขจัดปัญหาเด็กเยาวชนหลุดออกจากระบบการศึกษา 4. ลดความเหลื่อมล้ําด้านโอกาสในการศึกษาต่อระดับอุดมศึกษาและอาชีวศึกษา 5.ครูที่ปฏิบัติหน้าที่ในพื้นที่ห่างไกลและครูผู้สอนนักเรียนยากจนด้อยโอกาส และ 6. ประกันโอกาสทางการศึกษา คุณภาพการเรียนรู้และคุณภาพชีวิต โดยกองทุนฯจะช่วยเหลือกลุ่มเป้าหมาย ดังนี้ 1) การให้ความช่วยเหลือทางการเงินแก่ผู้ขาดแคลนทุนทรัพย์หรือด้อยโอกาส ตามหลักเกณฑ์ วิธีการ และเงื่อนไขที่คณะกรรมการกําหนด 2) การลดความเหลื่อมล้ําในการศึกษา 3) การศึกษาวิจัยแนวทางการพัฒนาครู
นอกจากนี้ ที่ประชุมรับทราบการรายงานความคืบหน้า “โครงการหนังสือเดินทางตามรอยพระราชา” เริ่มต้นโครงการมา เมื่อเดือนเมษายน 2560 โดย มูลนิธิชัยพัฒนา ศูนย์คุณธรรม (องค์การมหาชน) และ สสค. โดยริเริ่มโครงการดังกล่าวเพื่อให้เด็กและเยาวชนเรียนรู้ศาสตร์พระราชาในรูปแบบของหนังสือ ซึ่งมีเป้าหมายเพื่อส่งเสริมให้เด็กและเยาวชนเข้าใจ เข้าถึง ศาสตร์ของพระราชา จากประสบการณ์จริง พร้อมพัฒนาทักษะให้แก่เด็กและเยาวชน โดยเฉพาะด้านความคิดสร้างสรรค์ การคิดวิเคราะห์ เชื่อมโยงกับคุณธรรม 4.0 ผ่านโครงการอันเนื่องมาจากพระราชดําริที่เป็นพิพิธภัณฑ์มีชีวิต 81 แหล่งเรียนรู้ ครอบคลุมพื้นที่ 45 จังหวัดทั่วประเทศ
พร้อมกันนี้ ที่ประชุมได้พิจารณาและมีมติเห็นชอบในหลักการของคณะทํางานจัดทําแผนการถ่ายโอน สสค. เป็นสํานักงานกองทุนเพื่อความเสมอภาคทางการศึกษา เพื่อให้คณะกรรมการ สสค.สามารถปฏิบัติหน้าที่ดังกล่าวได้อย่างมีประสิทธิภาพและสมบูรณ์ครบถ้วนทุกด้าน มีความพร้อมในการปฏิบัติตามกฎหมายทันทีตามกรอบเวลา ทั้งนี้ ฝ่ายเลขานุการรวบรวมข้อมูลแล้วจะนํามาปรับโดยให้ครอบคลุมครบถ้วนทุกด้าน เพื่อการเตรียมความพร้อมในการดําเนินการดังกล่าวและจะนํามาเสนอในที่ประชุมครั้งต่อไป
....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา ให้โอวาทนักกีฬาฟุตบอลนักเรียนทีมชาติไทย
วันพฤหัสบดีที่ 14 พฤศจิกายน 2562
รมว.ท่องเที่ยวและกีฬา ให้โอวาทนักกีฬาฟุตบอลนักเรียนทีมชาติไทย
รัฐมนตรีว่าการกระทรวงการท่องเที่ยวและกีฬา เป็นประธานในพิธีมอบโอวาทก่อนการเดินทางเข้าร่วมการแข่งขันฟุตบอลนักเรียนชิงชนะเลิศแห่งเอเชีย ครั้งที่ 47
วันที่ 13 พฤศจิกายน 2562 เวลา 12.30 น. นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีมอบโอวาทก่อนการเดินทางเข้าร่วมการแข่งขันฟุตบอลนักเรียนชิงชนะเลิศแห่งเอเชีย ครั้งที่ 47 โดยมีนายนภินทร ศรีสรรพางค์ ผู้ช่วยรัฐมนตรีประจํากระทรวงการท่องเที่ยวและกีฬา นายโชติ ตราชู ปลัดกระทรวงการท่องเที่ยวและกีฬา นายสันติ ป่าหวาย อธิบดีกรมพลศึกษา พร้อมด้วยผู้บริหารกระทรวงฯ ณ ห้องโถง ชั้น 1 สํานักงานปลัดกระทรวงการท่องเที่ยวและกีฬา
รัฐมนตรีว่าการกระทรวงการท่องเที่ยวและกีฬา กล่าวว่า "เราเป็นนักกีฬาที่ได้รับการคัดเลือกเป็นตัวแทน 20 คนสุดท้ายจากผู้เข้าร่วมคัดเลือกตัวกว่า 600 คน ขอให้นักกีฬานักเรียนไทยทุกคน สู้อย่างสมศักดิ์ศรี เต็มภาคภูมิ นําชื่อเสียงมาสู่ประเทศไทย ผมเชื่อว่าการฝึกซ้อมอย่างหนักและการอยู่ในระเบียบวินัยที่เคร่งครัดตลอด 1 เดือนที่ผ่านมาจะนําความสําเร็จมาให้เรา ผมอยากฝากให้นักกีฬาทุกคนว่า การที่เราไปแข่งขันในต่างบ้านต่างเมือง เราต้องเตรียมความพร้อมด้านจิตใจและอารมณ์ของตนเองให้เข้มแข็ง อดทน อดกลั้นต่อแรงกดดันรอบด้านให้ความเคารพในผู้ตัดสิน และหากเราทําเต็มที่แล้ว ไม่ว่าผลจะออกมาตามเป้าหมายหรือไม่นั้น เราจะต้องมีน้ําใจนักกีฬา รู้แพ้ รู้ชนะ และรู้อภัย สร้างเพื่อน สร้างมิตรภาพตลอดระยะเวลาการแข่งขัน และหากมีโอกาส ขอให้เผยแพร่วัฒนธรรมอันดีงามของไทยให้กับเพื่อนชาวต่างชาติได้รู้จัก
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 3138 สายบ้านบึง - บ้านค่าย ตอน 4 เปิดให้สัญจรแล้ว
วันอังคารที่ 12 กันยายน 2560
กรมทางหลวงขยายทางหลวงหมายเลข 3138 สายบ้านบึง - บ้านค่าย ตอน 4 เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการขยายถนนทางหลวงหมายเลข 3138 สายบ้านบึง - บ้านค่าย ตอน 4 พื้นที่อําเภอบ้านค่าย จังหวัดระยอง ระยะทางประมาณ 20.67 กิโลเมตร
เพื่อเพิ่มศักยภาพสายทาง รองรับการแข่งขันทางเศรษฐกิจระหว่างภูมิภาคและประชาคมเศรษฐกิจอาเซียน (AEC) ซึ่งเปิดให้ประชาชนใช้สัญจรแล้ว
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์การพัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมและเชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศ โดยทางหลวงหมายเลข 3138 เป็นทางหลวงสายสําคัญของ จ.ระยอง ที่เชื่อมนิคมอุตสาหกรรมเหมราชอีสเทิร์นซีบอร์ด นิคมอุตสาหกรรมบ่อวิน เขตอุตสาหกรรมโรจนะ และเชื่อมการเดินทางระหว่างจังหวัดชลบุรีกับระยอง จากข้อมูลปี 2557 มีปริมาณจราจรเฉลี่ยตลอดทั้งวันประมาณ 22,000 คัน/วัน จํานวนรถบรรทุกหนัก 10.76% ส่งผลให้ผิวทางแอสฟัลต์คอนกรีตขนาด 2 ช่องจราจร มีสภาพชํารุดทรุดโทรมเสียหาย แตกร้าวและทรุดตัว เป็นอุปสรรคต่อการขนส่งสินค้าและการสัญจร
ทล. โดยสํานักก่อสร้างทางที่ 2 ได้ดําเนินการขยายช่องจราจรทางหลวงหมายเลข 3138 สายบ้านบึง - บ้านค่าย ตอน 4 ในพื้นที่ อําเภอบ้านค่าย จังหวัดระยอง ระหว่าง กม.56+825 - 77+500 ระยะทางประมาณ 20.67 กิโลเมตร งบประมาณ 597,211,200 บาท ก่อสร้างเป็น 4 ช่องจราจร (กม.63+650 - 64+825) และ 8 ช่องจราจร (กม.66+800 - 67+350) เกาะกลางแบบยก ความกว้าง 5.10 เมตร ปัจจุบันก่อสร้างแล้วเสร็จ เปิดให้ประชาชนได้ใช้สัญจรได้อย่างสะดวก รวดเร็ว และปลอดภัย เพื่อลดปัญหาการจราจรติดขัด และเชื่อมโยงโครงข่ายทาง เข้าสู่พื้นที่อุตสาหกรรมและการท่องเที่ยวที่สําคัญของภาคตะวันออก รวมทั้งเพิ่มขีดความสามารถและศักยภาพในการแข่งขันทางเศรษฐกิจการค้าระหว่างภูมิภาคและประชาคมเศรษฐกิจอาเซียน (AEC) ประชาชนสามารถสอบถามข้อมูลเพิ่มเติมได้ที่ แขวงทางหลวงระยอง โทร. 0 2354 6668 75 ต่อ 54503 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-จุรินทร์ รุด หารือผู้นำเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
วันเสาร์ที่ 9 พฤศจิกายน 2562
จุรินทร์ รุด หารือผู้นําเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
จุรินทร์ รุด หารือผู้นําเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
จุรินทร์ รุด หารือผู้นําเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
9 พย.2562 (ไทย)
วันนี้เมื่อเวลา 10.00 น. ตรงกับวันที่ 8 พย.2562 ลอสแอนเจลิส รัฐแคลิฟอร์เนีย สหรัฐอเมริกา￼ นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ และคณะผู้บริหารเปิดโอกาสให้ผู้นําเข้าข้าวจากประเทศไทยเพื่อจําหน่ายในสหรัฐอเมริกาเข้าพบหารือแลกเปลี่ยนถึงอุปสรรคปัญหาและโอกาสการพัฒนาการค้าเพิ่มปริมาณการส่งออกจากประเทศไทย โดยใช้เวลาหารือกว่า 2 ชม. ตัวแทนผู้ประกอบการที่￼สหรัฐอเมริการายใหญ่ร่วม 13 ราย เช่น Otis MaAllister,Inc. ,Sun Lee , Asian Trading Corp,Vinh-Sanh Trading &First World,U.S Trading Co.,N.A Trading,H.C Food ,Chayothai LLC ,American Commercial Transportation เป็นต้น
นายจุรินทร์ กล่าวขอบคุณผู้ประกอบการทั้งหมดที่หลายรายเดินทางมาจากรัฐไกลๆเพื่อมาเข้าพบหารือที่เมืองลอสแอนเจลิส รัฐแคลิฟอเร์นีย เป็นการให้ความสําคัญต่อการหารืออย่างยิ่ง โดยปัจจุบันนี้ข้าวไทยส่งออกสหรัฐอเมริกาปีละประมาณ 500,000 ตันโดยเฉพาะข้าวหอมมะลินั้นถือว่าอเมริกาเป็นตลาดสําคัญอันดับต้นต้นของไทย
และในช่วง 5 ปีที่ผ่านมานี้สหรัฐอเมริกานําเข้าข้าวหอมมะลิจากไทยเพิ่มขึ้นเฉลี่ยร้อยละ 4.92 ไทยให้ความสําคัญกับตลาดสหรัฐและการผูกสัมพันธ์กับผู้นําเข้าข้าวและผู้ค้าข้าวมากประกอบกับราคาข้าวหอมมะลิไทยในช่วงนี้ค่อนข้างสูง ซึ่งการมาเยือนครั้งนี้จะเป็นโอกาสที่ทําให้รู้จักผู้นําเข้าเพื่อขอทราบสถานการณ์ตลาดและแนวทางความร่วมมือในการส่งเสริมการขายตลาดข้าวไทย￼
ปัจจุบันการจัดกิจกรรมส่งเสริมการขายข้าวหอมมะลิไทยร่วมกับผู้นําเข้าและห้างซุปเปอร์มาร์เก็ตสําคัญทั่วประเทศสหรัฐอเมริกา ทั้งเข้าร่วมงานแสดงสินค้าสําคัญ การประชาสัมพันธ์ผ่านสถาบันสอนทําอาหาร การเข้าถึงกลุ่มผู้บริโภค การประชาสัมพันธ์ภาพลักษณ์ข้าวไทยผ่านสื่อโซเชียลมีเดีย การร่วมกับร้านอาหารไทยประชาสัมพันธ์ข้าวหอมมะลิและอื่นๆเป็นต้น
" รัฐบาลไทยให้ความสําคัญคู่ค้าทุกระดับโดยเฉพาะผู้ประกอบการที่นําเข้าข้าวและสินค้าอาหารจากไทยมาอย่างยาวนานทางกระทรวงพาณิชย์ก็พร้อมทํางานอย่างใกล้ชิดกับผู้ค้าทุกรายและหวังว่าจะมีโอกาสต้อนรับ￼เสมอ จากนี้ไปเราจะเน้นการทําตลาดและทําประชาสัมพันธ์เชิงรุกมากขึ้นเพื่อส่งเสริมการบริโภคข้าวไทยให้เป็นข้าวพรีเมี่ยม เป็นข้าวคุณภาพดี" นายจุรินทร์ กล่าว
รัฐบาลไทย-ข่าวทำเนียบรัฐบาล-อย่าลืมมาตรการเว้นระยะห่าง (Social distancing)
วันศุกร์ที่ 5 มิถุนายน 2563
อย่าลืมมาตรการเว้นระยะห่าง (Social distancing)
การ์ดห้ามตก เพื่อป้องกันโควิด-19
รัฐบาลไทย-ข่าวทำเนียบรัฐบาล-นายกรัฐมนตรีห่วงใยคนไทยในฮ่องกงและได้สั่งการให้หน่วยงานที่เกี่ยวข้องให้ความช่วยเหลือโดยด่วน
วันอังคารที่ 13 สิงหาคม 2562
นายกรัฐมนตรีห่วงใยคนไทยในฮ่องกงและได้สั่งการให้หน่วยงานที่เกี่ยวข้องให้ความช่วยเหลือโดยด่วน
นายกรัฐมนตรีห่วงใยคนไทยในฮ่องกงและได้สั่งการให้หน่วยงานที่เกี่ยวข้องให้ความช่วยเหลือโดยด่วน
วันนี้ (13 สิงหาคม 2562) เวลา 12.25 น. ณ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์หลังการประชุมคณะรัฐมนตรี เกี่ยวกับเหตุการณ์ชุมนุมประท้วงในฮ่องกงซึ่งทําให้มีการยกเลิกเที่ยวบินเส้นทางขาเข้าและขาออกจากฮ่องกงของทุกสายการบินเมื่อวานนี้ ว่า นายกรัฐมนตรีห่วงใย และได้สั่งการให้หน่วยงานที่เกี่ยวข้องให้การช่วยเหลือคนไทยโดยด่วน อย่างไรก็ดี รัฐบาลไทยติดตามสถานการณ์ดังกล่าวอย่างใกล้ชิด และขอให้ประชาชนอย่าได้กังวลต่อสถานการณ์ดังกล่าว
ทั้งนี้ กระทรวงการต่างประเทศ กระทรวงคมนาคม และหน่วยงานที่เกี่ยวข้องได้ร่วมให้ความช่วยเหลือชาวไทย ที่ตกค้างอยู่ในฮ่องกงด้วยแล้ว
รัฐบาลไทย-ข่าวทำเนียบรัฐบาล-กสร. ชูคนทำงานรุ่นใหม่ต้องปลอดภัยและสุขภาพดี
วันเสาร์ที่ 28 เมษายน 2561
กสร. ชูคนทํางานรุ่นใหม่ต้องปลอดภัยและสุขภาพดี
กรมสวัสดิการและคุ้มครองแรงงาน จัดกิจกรรมวันความปลอดภัยและอาชีวอนามัยสากลประจําปี 2561 ส่งเสริมคนรุ่นใหม่ปลอดภัยสุขภาพดี พร้อมร่วมมือภาคส่วนที่เกี่ยวข้องส่งเสริมวัฒนธรรมเชิงป้องกันด้านความปลอดภัยและอาชีวอนามัยในการทํางานให้เกิดขึ้นกับแรงงานรุ่นใหม่
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นประธานเปิดกิจกรรมวันความปลอดภัยและอาชีวอนามัยสากล ประจําปี 2561 เมื่อวันที่ 27 เมษายน 2561 ณ ห้องประชุมใหญ่ อาคารกรมสวัสดิการและคุ้มครองแรงงาน (ส่นแยกตลิ่งชัน) เขตตลิ่งชัน กรุงเทพฯ ว่า องค์การแรงงานระหว่างประเทศ ที่ได้กําหนดให้วันที่ 28 เมษายนของทุกปี เป็นวันความปลอดภัยและอาชีวอนามัยสากล เพื่อรณรงค์ส่งเสริมแนวคิดในการสร้างและพัฒนาให้เกิดเป็นวัฒนธรรมความปลอดภัยและอาชีวอนามัยอย่างยั่งยืน โดยเริ่มตั้งแต่ปี 2546 เป็นต้นมา ซึ่งในปีนี้องค์การแรงงานระหว่างประเทศได้กําหนดกรอบแนวคิดสําหรับการรณรงค์ คือ “คนรุ่นใหม่ปลอดภัยและสุขภาพดี” (Generation Safe and Healthy) ทั้งนี้เพื่อส่งเสริมให้คนรุ่นใหม่ที่ก้าวเข้าสู่ตลาดแรงงานมีความปลอดภัยในการทํางานและมีสุขภาพอนามัยที่ดี เนื่องจากแรงงานรุ่นใหม่ที่มีอายุระหว่าง 15 – 24 ปี มีความเสี่ยงต่อการประสบอันตรายจากการทํางานเนื่องจากขาดประสบการณ์ในการทํางาน ขาดความรู้ความเข้าใจในเรื่องของความปลอดภัย อาชีวอนามัย และสภาพแวดล้อมในการทํางาน การป้องกันและแก้ไขปัญหาดังกล่าว ต้องอาศัยความร่วมมือจากผู้เกี่ยวข้องทุกภาคส่วนไม่ว่าจะเป็นนายจ้าง ลูกจ้าง หัวหน้างาน และเครือข่ายด้านความปลอดภัย ทั้งในการปรับปรุงสภาพการทํางานให้มีความปลอดภัย การรณรงค์ให้ความรู้และสร้างจิตสํานึกด้านความปลอดภัยในการทํางานแก่แรงงานรุ่นใหม่
รองอธิบดี กสร. กล่าวต่อว่า การจัดกิจกรรมวันความปลอดภัยและอาชีวอนามัยสากลประจําปี 2561นอกจากจะเป็นการรณรงค์และสร้างความร่วมมือกับนายจ้าง ลูกจ้าง และภาคีเครือข่ายความปลอดภัยแรงงาน ในการร่วมกันสร้างความปลอดภัยในการทํางานให้เกิดขึ้นกับแรงงานรุ่นใหม่แล้ว ยังเป็นแสดงออกถึงความมุ่งมั่นและความพร้อมที่จะขับเคลื่อนและยกระดับมาตรฐานการดําเนินงานด้านความปลอดภัยและอาชีวอนามัยของประเทศไทยให้เป็นไปตามมาตรฐานสากลอีกทางหนึ่งด้วย
รัฐบาลไทย-ข่าวทำเนียบรัฐบาล-มท. สั่งการทุกจังหวัด ตั้งศูนย์ปฏิบัติการควบคุมโรค (ศปก.) กำกับ ดูแล ตามมาตรการป้องกันโรคในทุกระดับ
วันศุกร์ที่ 8 พฤษภาคม 2563
มท. สั่งการทุกจังหวัด ตั้งศูนย์ปฏิบัติการควบคุมโรค (ศปก.) กํากับ ดูแล ตามมาตรการป้องกันโรคในทุกระดับ
มท. สั่งการทุกจังหวัด ตั้งศูนย์ปฏิบัติการควบคุมโรค (ศปก.) กํากับ ดูแล ตามมาตรการป้องกันโรคในทุกระดับ
วันนี้ (8 พ.ค. 63) นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร เปิดเผยว่า ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้มีคําสั่งที่ 2/2563 ลงวันที่1 พฤษภาคม 2563 เรื่อง แนวปฏิบัติตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 กําหนดให้ ศปก.จังหวัด ศปก.อําเภอ ศปก.ตําบล และ อปท. เป็นหน่วยงานรับผิดชอบ กํากับ ดูแล ตามมาตรการป้องกันโรคตามที่ทางราชการกําหนด เพื่อป้องกันการแพร่ระบาดของโรคโควิด-19
นายฉัตรชัย พรหมเลิศ กล่าวว่า กระทรวงมหาดไทยได้สั่งการไปยังทุกจังหวัด ให้ดําเนินการตั้งศูนย์ปฏิบัติการควบคุมโรค (ศปก.) ในแต่ละระดับ โดยให้ผู้ว่าราชการจังหวัด เป็นผู้แต่งตั้งศูนย์ปฏิบัติการควบคุมโรคจังหวัด (ศปก.จ.) นายอําเภอ เป็นผู้แต่งตั้งศูนย์ปฏิบัติการควบคุมโรคอําเภอ (ศปก.อ.) และศูนย์ปฏิบัติการควบคุมโรคตําบล (ศปก.ต.) และนายกเทศมนตรีเทศบาลนคร/เทศบาลเมือง เป็นผู้แต่งตั้งศูนย์ปฏิบัติการควบคุมโรคเทศบาลนคร/เทศบาลเมือง (ศปก.ทน./ศปก.ทม.) ตามโครงสร้างและอํานาจหน้าที่ที่กระทรวงมหาดไทยกําหนด พร้อมทั้งให้กํากับ ดูแล และติดตามการดําเนินงานให้เป็นไปตามมาตรการป้องกันโรคในพื้นที่โดยเคร่งครัด
นายฉัตรชัย พรหมเลิศ กล่าวเพิ่มเติมว่า สําหรับมาตรการป้องกันโรคตามที่ทางราชการกําหนด เพื่อป้องกันการแพร่ระบาดของโรคโควิด-19 นั้น จะมีทั้งมาตรการควบคุมหลัก เช่น การทําความสะอาดในบริเวณสถานที่สําหรับให้บริการประชาชน การสวมหน้ากากอนามัย การให้มีจุดบริการล้างมือเพื่อฆ่าเชื้อโรค การให้เว้นระยะห่างระหว่างโต๊ะและระหว่างที่นั่ง รวมถึงระยะห่างระหว่างการเดินอย่างน้อย 1 เมตร และการให้ควบคุมจํานวนผู้ใช้บริการมิให้แออัด เป็นต้น และมาตรการเสริม อาทิ มาตรการคัดกรองอาการป่วย มาตรการป้องกันโรคสําหรับผู้ให้บริการ มาตรการป้องกันการชุมนุมของคนหมู่มาก การลดเวลาในการทํากิจกรรมให้สั้นลงเท่าที่จําเป็น การงดดื่มเครื่องดื่มแอลกอฮอล์ภายในสถานที่จําหน่ายอาหาร การจัดให้มีพื้นที่ห่างกันอย่างน้อย 1 เมตร และอาจเพิ่มมาตรการใช้แอปพลิเคชั่นติดตามตัวทางโทรศัพท์เคลื่อนที่มาใช้ได้ตามความเหมาะสมและความจําเป็น หรือใช้มาตรการควบคุมด้วยการบันทึกข้อมูลและรายงานในบางพื้นที่ก็ได้
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 29 มิถุนายน - 5 กรกฎาคม 2561 พบการกระทำผิด จำนวน 430 คดี คิดเป็นเงินค่าปรับ 7.18 ล้านบาท
วันศุกร์ที่ 6 กรกฎาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 29 มิถุนายน - 5 กรกฎาคม 2561 พบการกระทําผิด จํานวน 430 คดี คิดเป็นเงินค่าปรับ 7.18 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 29 มิถุนายน – 5 กรกฎาคม 2561) พบว่ามีการกระทําผิด จํานวน 430 คดี คิดเป็นเงินค่าปรับ 7.18 ล้านบาท โดยแยกเป็น - สุรา จํานวน 295 คดี คิดเป็นเงินค่าปรับ 3.54 ล้านบาท
- ยาสูบ จํานวน 70 คดี คิดเป็นเงินค่าปรับ 2.50 ล้านบาท
- ไพ่ จํานวน 23 คดี คิดเป็นเงินค่าปรับ 0.29 ล้านบาท
- น้ํามันและผลิตภัณฑ์น้ํามัน จํานวน 15 คดี คิดเป็นเงินค่าปรับ 0.34 ล้านบาท
- รถจักรยานยนต์ จํานวน 15 คดี คิดเป็นเงินค่าปรับ จํานวน 0.24 ล้านบาท
- สินค้าอื่น ๆ จํานวน 12 คดี รวมเป็นเงินค่าปรับ 0.28 ล้านบาท
โดยมีของกลางแยกเป็นน้ําสุรา จํานวน 1,417.885 ลิตร ยาสูบ จํานวน 5,798 ซอง ไพ่ จํานวน 1,228 สํารับ น้ํามันและผลิตภัณฑ์น้ํามัน จํานวน 18,580 ลิตร รถจักรยานยนต์ จํานวน 24 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นรม.และรมว.กห.ขอบคุณกองทัพลงช่วยบรรเทาความเดือดร้อนประชาชนยามไม่สามารถใช้ชีวิตปกติ
วันอาทิตย์ที่ 10 พฤษภาคม 2563
นรม.และรมว.กห.ขอบคุณกองทัพลงช่วยบรรเทาความเดือดร้อนประชาชนยามไม่สามารถใช้ชีวิตปกติ
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) และการช่วยเหลือประชาชน ณ ศูนย์บรรเทาสาธารณภัย กห. ในศาลาว่าการกลาโหม
สถานะคนไทยที่เดินทางกลับจากต่างประเทศและยังคงอยู่ในมาตรการกักตัวควบคุมโรคของรัฐ จํานวน 3,382 ราย ส่งกลับภูมิลําเนาแล้ว 2,783 ราย โดยพระสงฆ์ที่อยู่ในมาตรการกักตัวควบคุมโรค จํานวน 225 รูป ครบกําหนดทยอยเดินทางกลับไปจําวัดตามภูมิลําเนาตั้งแต่วันนี้ ทั้งนี้ ตั้งแต่ 9 - 13 พ.ค. 63 จะมีคนไทยจากประเทศต่างๆทยอยเดินทางเข้ามาอีก รวมเกือบ 1,500 ราย เป็นพระสงฆ์จํานวน 75 รูป
การช่วยเหลือประชาชนที่ได้รับผลกระทบจากโรคระบาด ตามนโยบายของ นรม.และรมว.กห. โดยกําลังทหารจากทุกเหล่าทัพได้ทยอยบริจาคโลหิตให้กับสภากาชาดไทยอย่างต่อเนื่องแล้ว ปริมาณกว่า 2 ล้านมิลลิลิตร เพื่อแก้ปัญหาการขาดแคลนเลือดตาม รพ.ต่างๆ พร้อมทั้งสนับสนุนมาตรการป้องกันด้วยการผลิตหน้ากากอนามัยชนิดผ้าแจกจ่ายประชาชนและแรงงานกลุ่มเสี่ยงแล้วกว่า 1.4 ล้านชิ้น ขณะเดียวกันได้จัดรถครัวสนามเคลื่อนที่ ประกอบอาหารสําเร็จรูป รวมทั้งจัดอาหารแห้งและสิ่งของจําเป็น กระจายแจกจ่ายส่งตรงถึงบ้านกลุ่มผู้มีรายได้น้อยทั้งในชุมชนเขตเมืองและชนบท พร้อมทั้งให้บริการตัดผมและสร้างความตระหนักด้านสาธารณสุขควบคู่กันไป เพื่อเสริมมาตรการป้องกันและบรรเทาความเดือดร้อนไปด้วยกัน
นอกจากนั้น ทุกเหล่าทัพยังได้ร่วมกันนําพืชผักสวนครัวที่ปลูกในหน่วยทหาร ออกจําหน่ายให้กับประชาชนในราคาถูก พร้อมทั้งสนับสนุนการขนส่งและจัดพื้นที่ของหน่วยทหารในภูมิภาคต่างๆ เป็นจุดรวมและกระจายสินค้าทางการเกษตร โดยเฉพาะผลไม้ตามฤดูกาล สนับสนุนให้ประชาชนต่างพื้นที่สามารถบริโภคในราคาพิเศษ
พล.อ.ชัยชาญ’ ได้ย้ําการแสดงความขอบคุณจาก พล.อ.ประยุทธ์ จันทร์โอชา นรม.และรมว.กห. มายังกําลังพลของทุกเหล่าทัพ ที่สนับสนุนรัฐบาลบริหารจัดการรับมือกับปัญหาการแพร่ระบาดของ COVID - 19 มาโดยตลอด โดยเฉพาะมาตรการคัดกรองและกักควบคุมโรคของรัฐ กับคนไทยที่เดินทางกลับมาจากต่างประเทศ รวมทั้งการช่วยเหลือบรรเทาความเดือดร้อนของประชาชนในภาวะที่ประชาชนไม่สามารถออกมาใช้วิถีชีวิตปกติ โดย นรม.และรมว.กห.ได้กําชับ ขอให้คงเข้มมาตรการคัดกรองตามชายแดนและสนับสนุนการบริหารจัดการสถานที่กักตัวควบคุมโรคของรัฐและระดับพื้นที่ในทุกสถานที่ ให้มีมาตรฐานเดียวกันตามแนวทางที่สาธารณสุขกําหนด พร้อมทั้งแสดงความห่วงใย โดยขอให้สนับสนุนและดูแลความปลอดภัยการปฏิบัติงานของเจ้าหน้าที่ทุกคน โดยย้ําต้องไม่ประมาท
รัฐบาลไทย-ข่าวทำเนียบรัฐบาล-กรมอนามัย แนะศูนย์เด็กเล็ก เตรียมแนวทางป้องกันโควิด 19 ก่อนเปิดเรียน [กระทรวงสาธารณสุข]
วันพฤหัสบดีที่ 4 มิถุนายน 2563
กรมอนามัย แนะศูนย์เด็กเล็ก เตรียมแนวทางป้องกันโควิด 19 ก่อนเปิดเรียน [กระทรวงสาธารณสุข]
กรมอนามัย แนะศูนย์เด็กเล็ก เตรียมแนวทางป้องกันโควิด 19 ก่อนเปิดเรียน
กรมอนามัย กระทรวงสาธารณสุข แนะแนวทางสําหรับศูนย์เด็กเล็กตามมาตรการป้องกันโรคโควิด 19 เพื่อความปลอดภัยและสุขอนามัยที่ดี
วันนี้ (2 มิถุนายน 2563) แพทย์หญิงพรรณพิมล วิปุลากร อธิบดีกรมอนามัย เปิดเผยภายหลังการลงพื้นที่ให้คําแนะนําแนวทางการป้องกันโรคโควิด 19 ในศูนย์เด็กเล็กและการส่งเสริมโภชนาการเด็กปฐมวัย ณ ศูนย์บริการสาธารณสุข 45 ร่มเกล้า เขตลาดกระบัง กรุงเทพมหานคร ว่า ในช่วงการผ่อนปรนตามมาตรการควบคุมการแพร่ระบาดโควิด 19 ถึงแม้สถานการณ์ของโรคฯจะมีแนวโน้มที่ดีขึ้น แต่ประชาชนควรต้องป้องกันตนเองโดยสวมหน้ากากทุกครั้งเมื่อออกจากบ้าน และเว้นระยะห่างอยู่เสมอ โดยเฉพาะอย่างยิ่งสถานศึกษา และศูนย์เด็กเล็กที่มีเด็กเล็กต้องให้ความระมัดระวังเป็นพิเศษ ซึ่งการเตรียมความพร้อมก่อนเปิดศูนย์เด็กเล็ก ควรมีการกําหนดจุดรับ-ส่งเข้าออกเฉพาะจุดเท่านั้น และไม่อนุญาตให้บุคคลภายนอกเข้ามาพื้นที่ภายในของศูนย์เด็กเล็ก มีจุดคัดกรองวัดไข้ จุดล้างมือ ล้างเท้า เปลี่ยนเสื้อผ้าเด็ก รวมทั้งเตรียมการทําความสะอาดสถานที่ อุปกรณ์ และยานพาหนะรับส่งเด็ก นอกจากนี้ ควรมีกําหนดพื้นที่เว้นระยะห่าง เช่น การทํากิจกรรม การจัดพื้นที่นอน การรับประทานอาหารด้วย ในส่วนของครูและผู้ดูแลเด็ก ควรมีการทําความสะอาดร่างกายก่อนปฏิบัติงานและสวมหน้ากากอนามัยตลอดเวลาที่อยู่กับเด็ก หากมีอาการเจ็บป่วยให้หยุดงานและพบแพทย์ทันที
แพทย์หญิงพรรณพิมล กล่าวต่อไปว่า สําหรับศูนย์เด็กเล็กฟื้นนครระยะ 1 โซน 7 ร่มเกล้านั้น ถือได้ว่ามีการเตรียมความพร้อมและปฏิบัติตามแนวทางการป้องกันโรคโควิด 19 ของกระทรวงสาธารณสุขได้เป็นอย่างดี โดยมีการคัดกรองเด็กก่อนเข้าศูนย์ฯ และรับส่งเด็กโดยเว้นระยะห่าง ให้เด็กล้างมือด้วยน้ําสบู่ ล้างเท้าด้วยน้ํายา ฆ่าเชื้ออย่างอ่อน และเปลี่ยนเสื้อผ้า สวมหน้ากากอนามัยหรือหน้ากากผ้าให้กับเด็ก ในส่วนของการจัดกิจกรรมกลางแจ้งได้มีการผลัดเปลี่ยนแต่ละห้องสลับกันเล่นและจัดกิจกรรมที่บริเวณโดม วันละ 1 ห้อง สําหรับกิจกรรมในห้องเรียน แบ่งเป็นกลุ่มๆละ 5 - 6 คน เพื่อลดจํานวนเด็ก ลดการสัมผัสใกล้ชิดกัน รวมทั้งก่อนและหลังรับประทานอาหารให้เด็กล้างมือด้วยสบู่ทุกครั้ง จัดที่นั่งรับประทานอาหารแบบเว้นระยะห่าง 1 - 2 เมตร รวมทั้งมีการจัดที่นอนให้เด็กโดยเว้นระยะห่างระหว่างกัน และทําความสะอาดอุปกรณ์ เครื่องนอน ของเล่นทุกวัน นอกจากนี้ ได้มีการทําความสะอาดสถานที่ที่เด็กสัมผัสบ่อยๆ เช่น ราวบันได ลูกบิดประตู ทุก 1 - 2 ชั่วโมงอีกด้วย
“ทั้งนี้ การลงพื้นที่ชุมชนร่มเกล้าในครั้งนี้ นอกจากจะเป็นการแนะแนวทางการเตรียมมาตรการเปิด ศูนย์เด็กเล็กตามคําแนะนําของกระทรวงสาธารณสุขในระยะผ่อนปรนแล้ว ยังถือโอกาสนี้เยี่ยมบ้านในชุมชนที่ครอบครัวได้รับผลกระทบในช่วงสถานการณ์การแพร่ระบาดโรคโควิด 19 โดยมีการสนับสนุนอาหารตามวัยสําหรับเด็กเล็ก 6 เดือน - 2 ปี และสร้างความรอบรู้ด้านการจัดการอาหารตามวัยที่มีคุณภาพและส่งเสริมพัฒนาการแก่ผู้เลี้ยงดูเด็ก ในพื้นที่นําร่อง 4 ชุมชนได้แก่ ชุมชนฟื้นนครโซน 7 โซน 9 ชุมชนหลังคาแดง ชุมชนเอื้ออาธรณ์ นอกจากนี้ ได้จัดเตรียมอาหารกลางวันและนมกล่องแก่ เด็ก 3 - 6 ปีในชุมชน เพื่อให้เด็กได้รับอาหารกลางวันที่มีคุณภาพและดื่มนมอย่างต่อเนื่อง รวมทั้งสร้างความรอบรู้ด้านการป้องกันโรคโควิด 19 และสร้างการมีส่วนร่วมของครู - ผู้ปกครองในการดูแลเด็กและป้องกันการแพร่ระบาดโรคฯในชุมชนต่อไป” อธิบดีกรมอนามัย กล่าวในที่สุด
ศูนย์สื่อสารสาธารณะ / 2 มิถุนายน 2563
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรม ร่วมบันทึกเทปถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2563
วันจันทร์ที่ 22 มิถุนายน 2563
คณะผู้บริหารกระทรวงอุตสาหกรรม ร่วมบันทึกเทปถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2563
คณะผู้บริหารกระทรวงอุตสาหกรรม ร่วมบันทึกเทปถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2563 ณ สถานีวิทยุโทรทัศน์แห่งประเทศไทย (NBT)
วันนี้ (20 มิถุนายน 2563) เวลา 15.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วยคณะผู้บริหารระดับสูงของกระทรวงอุตสาหกรรม ร่วมบันทึกเทปถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2563
ณ สถานีวิทยุโทรทัศน์แห่งประเทศไทย (NBT)